MUNICIPIUL SATU MARE

APARATUL DE SPECIALITATE AL PRIMARULUI

Serviciul Patrimoniu, Concesionări, Închirieri

Nr. 3513/20.01.2022

În temeiul prevederilor art.136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare, Serviciul Patrimoniu, Concesionări, Închirieri, formulează următorul:

**RAPORT DE SPECIALITATE**

la proiectul de hotărâre privind darea în administrare către Direcția de Asistență Socială Satu Mare a unor imobile

Prin adresa Direcției de Asistență Socială Satu Mare nr. 8685/10.08.2021 înregistrată la Primăria municipiului Satu Mare sub nr. 43474/10.08.2021 aceștia solicită documentele care atestă modalitatea de transmitere a bunurilor proprietatea publică sau privată a Municipiului Satu Mare pe care le administrează.

În urma analizării actelor administrative care au fost emise în sensul celor de mai sus am constatat faptul că o parte din datele de identificare ale imobilelor date în administrare către DAS nu sunt actuale respectiv nu sunt conforme cu realitatea, motivat și de faptul că între timp au mai fost efectuate măsurători cadastrale, este necesară adoptarea unei hotărâri prin care să se actualizeze scripticul cu fapticul.

Toate bunurile din anexa la prezentul proiect de hotărâre sunt proprietatea publică a Municipiului Satu Mare.

Potrivit art.108 lit.a) din OUG nr.57/2019 privind Codul Administrativ, cu modificările și completările ulterioare, bunurile proprietate publică sau privată a unităților administrativ-teritoriale pot fi date în administrare, unor instituții publice iar conform art. 290 din același act normativ, evidența financiar contabilă a bunurilor care alcătuiesc domeniul public al UAT se ține distinct în contabilitate de către titularul dreptului de administrare.

Având în vedere cele de mai sus, considerăm că proiectul de hotărâre este necesar, oportun și legal fapt pentru care se înaintează Consiliului local al municipiului Satu Mare, cu propunere de aprobare.

Şef Serviciu

Faur Mihaela

Faur Mihaela/ 2 ex.